text: विविध भारती अपना स्‍वर्ण जयंती वर्ष मना रहा है। इस अवसर पर विविध भारती ने 2007 से ही दो विशेष कार्यक्रम शुरू किये हैं। रोज़ दिन में बारह बजे प्रसारित होने वाले कार्यक्रम ‘सुहाना सफ़र’ में हर दिन एक नये संगीतकार की स्‍वरयात्रा होती है। यानी सात दिन सात अलग अलग संगीतकार। उनकी शुरू से लेकर आखिर तक हर फिल्‍म के गीत इस स्‍वरयात्रा का हिस्‍सा होते हैं। एक संगीतकार की स्‍वरयात्रा खत्‍म हुई तो उसकी जगह पर दूसरे संगीतकार को स्थान दिया जाता है।